
Për dhënie licence
Për televizionin kabllor privat “tv bulqiza”

Subjektit: shoqëria “Mariuxho” sh.p.k 

Në mbështetje të ligjit nr.8410, datë 30.9.1998 “Për radion dhe televizionin publik e privat në Republikën e Shqipërisë”, rregullores “Mbi procedurat e licencimit të operatorëve privatë radio e televizivë”, të miratuar me vendimin nr.176, datë 18.9.2003 të KKRT-së, si dhe të zonave e frekuencave të lira të shpallura publikisht në muajin gusht 2004, Këshilli Kombëtar i Radios dhe i Televizionit

Vendosi:

1. T’i japë subjektit, shoqëria ““Mariuxho” sh.p.k., me vendndodhje në qytetin e Bulqizës, licencë, duke e autorizuar të funksionojë si operator televiziv vendor privat, në fushën e transmetimeve tokësore analogjike për një periudhë prej 5 vjetësh nga data e hyrjes në fuqi të kësaj licence.
2. Licenca bashkëlidhur përmban kushtet e licencës, ku përfshihen struktura programore, zonat e mbulimit, kushtet teknike dhe tarifat.
Ky vendim hyn në fuqi pas botimit në Fletoren Zyrtare.  

Zëvendëskryetar
Albert Minga 



